**Projektas**

ŠILUTĖS RAJONO SAVIVALDYBĖS TARYBA

SPRENDIMAS

**dėl ŠILUTĖS RAJONO SAVIVALDYBĖS ŠILUTĖS SENIŪNIJOS GYVENAMŲJŲ VIETOVIŲ teritorijų RIBŲ NUSTATYMO (KEITIMO)**

2019 m. rugsėjo d. Nr.

Šilutė

 Vadovaudamasi Lietuvos Respublikos vietos savivaldos įstatymo 6 straipsnio 19 dalimi, 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 10 straipsniu, Administracinių vienetų ir gyvenamųjų vietovių teritorijų ribų ir pavadinimų tvarkymo taisyklėmis, patvirtintomis Lietuvos Respublikos Vyriausybės 1996 m. birželio 3 d. nutarimu Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo“, Šilutės rajono savivaldybės taryba, įvertinusi vietos gyventojų nuomonę, n u s p r e n d ž i a:

 1. Pritarti:

 1.1. Šilutės rajono savivaldybės Šilutės seniūnijos gyvenamųjų vietovių teritorijų ribų nustatymo (keitimo) planui, kuriuo:

 1.1.1. Nustatomos Šilutės rajono savivaldybės Šilutės seniūnijos gyvenamųjų vietovių ribos;

 1.1.2. Keičiamos Šilutės rajono savivaldybės Šilutės miesto teritorijos ribos.

 1.2 Patvirtinti aiškinamąjį raštą „Šilutės rajono savivaldybės Šilutės seniūnijos gyvenamųjų vietovių teritorijų ribų nustatymo (keitimo) planas“ (pridedama [1](ARC02s01p.pdf), [2](ARC02s02p.pdf), [3](ARC02s03p.pdf), [4](ARC02s04p.pdf), [5](ARC02s05p.pdf), [6](ARC02s06p.pdf), [7](ARC02s07p.pdf));

 1.3. Pavesti Šilutės rajono savivaldybės administracijos direktoriui suderinti 1.1. punkte įvardintą Šilutės rajono savivaldybės Šilutės seniūnijos gyvenamųjų vietovių teritorijų ribų nustatymo (keitimo) planą teisės aktų nustatyta tvarka;

 1.4. Teikti Lietuvos Respublikos Vyriausybei siūlymą nustatyti Šilutės rajono savivaldybės Šilutės seniūnijos gyvenamųjų vietovių teritorijų ribas, pakeisti gyvenamųjų vietovių teritorijų ribas pagal parengtą planą.

Savivaldybės meras Vytautas Laurinaitis

|  |  |  |  |  |
| --- | --- | --- | --- | --- |
| VirgilijusPozingis | ViktorasBičkauskas | Gintautė Sandarienė | Živilė Targonskienė | Vita Stulgienė |
| 2019-09- | 2019-09-05 | 2019-09-09 | 2019-09-09 G | 2019-09-06 |

Parengė

Ramunė Vytartienė

2019-09-05

**ŠILUTĖS RAJONO SAVIVALDYBĖS ADMINISTRACIJOS**

ARCHITEKTŪROS IR URBANISTIKOS SKYRIUS

**AIŠKINAMASIS RAŠTAS**

**dėl pritarimo ŠILUTĖS RAJONO SAVIVALDYBĖS ŠILUTĖS SENIŪNIJOS GYVENAMŲJŲ VIETOVIŲ teritorijų RIBŲ NUSTATYMO (KEITIMO)**

2019 m. rugsėjo 5 d.

|  |
| --- |
| **1. Parengto projekto tikslai ir uždaviniai.** Pritarti Šilutės rajono savivaldybės Šilutės seniūnijos gyvenamųjų vietovių teritorijų ribų nustatymo (keitimo) planui. |
| **2. Kaip šiuo metu yra sureguliuoti projekte aptarti klausimai.** Vadovaujantis [Šilutės rajono savivaldybės mero 2019 m. kovo 8 d. potvarkiu Nr. M1-13](http://www.infolex.lt/silute/Default.aspx?Id=3&DocId=45648) „Dėl vietos gyventojų apklausos“ buvo organizuota gyventojų apklausa dėl Šilutės rajono savivaldybės Šilutės seniūnijos gyvenamųjų vietovių teritorijų ribų nustatymo (keitimo). Apklausos teritorija – Šilutės rajono savivaldybės Gardamo, Juknaičių, Kintų, Saugų, Šilutės, Žemaičių Naumiesčio seniūnijų teritorijos. Apklausos laikotarpis: 2019 m. kovo 19 d. – 2019 m. balandžio 19 d. Apklausa buvo vykdoma Šilutės rajono savivaldybės Šilutės seniūnijos administracinėse patalpose. Apklausos būdas – tiesioginis gyventojų nuomonės įrašymas gyventojų apklausos lapuose. Informacija apie vietos gyventojų apklausos organizavimą buvo paskelbta vietinėje spaudoje, Šilutės rajono savivaldybės internetiniame puslapyje www.silute.lt ir Šilutės rajono savivaldybės Gardamo, Juknaičių, Kintų, Saugų, Šilutės, Žemaičių Naumiesčio seniūnijų administracijų skelbimų lentose. Vietos gyventojų apklausoje – gyventojai nuomonės nepareiškė ([pridedama](ARC02s09p.pdf)). Pagal Lietuvos Respublikos Vyriausybės 1996-06-03 nutarimu Nr. 651 „Dėl Administracinių vienetų ir gyvenamųjų vietovių teritorijų ribų ir pavadinimų tvarkymo patvirtintų Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių (toliau - Taisyklės) 28 punktą „Savivaldybės administracija, atsižvelgdama į savivaldybės veiklos reglamento nustatyta tvarka išnagrinėtus pasiūlymus ir gyventojų nuomonę, prireikus organizuoja gyvenamųjų vietovių teritorijų ribų planų (M 1:10000 ir M 1:50000) parengimą, parengia savivaldybės tarybos sprendimo ir aiškinamojo rašto projektus. Parengtus dokumentus savivaldybės administracijos direktorius įteikia savivaldybės merui, kuris teikia juos svarstyti savivaldybės tarybos posėdyje“. Pagal Taisyklių 29 punktą „Savivaldybės tarybai priėmus sprendimą pritarti savivaldybės administracijos parengtiems dokumentams, jeigu reikia, ir planams, Lietuvos Respublikos Vyriausybei siūloma priimti atitinkamą sprendimą.“ Pagal Taisyklių 30 punktą „Savivaldybės administracijos direktorius planus, kuriems pritaria savivaldybės taryba, suderina su valstybės įmone Registrų centru, Susisiekimo ministerija ir Žemės ūkio ministerija. Planai derinti pateikiami skaitmenine (vektorine) ir spausdintine formomis.“ |
| **3. Kokių pozityvių rezultatų laukiama.** Pritarus Planui, bus galima toliau tęsti Plano rengimo procedūrą ir jį derinti Taisyklių nustatyta tvarka. |
| **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** Vietos gyventojų nepasitenkinimas pasikeitus gyvenamųjų vietovių riboms ir nekilnojamojo turto registravimo duomenims. |
| **5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.** Galiojantys aktai: [Lietuvos Respublikos Vyriausybės 1996 m. birželio 3 d. nutarimu Nr. 651](https://e-seimas.lrs.lt/portal/legalActEditions/lt/TAD/TAIS.28301) „Dėl administracinių vienetų ir gyvenamųjų vietovių teritorijų ribų ir pavadinimų tvarkymo“ patvirtintomis administracinių vienetų ir gyvenamųjų vietovių teritorijų ribų ir pavadinimų tvarkymo taisyklėmis, [Lietuvos Respublikos vidaus reikalų ministro 2010 m. vasario 9 d. įsakymu Nr. 1V-80](https://e-seimas.lrs.lt/portal/legalAct/lt/TAD/TAIS.365456?positionInSearchResults=0&searchModelUUID=1675fbfe-fdaa-4cf1-8e92-f39d5b3f1d1d) „Dėl administracinių vienetų ir gyvenamųjų vietovių teritorijų ribų nustatymo ar keitimo planų rengimo tvarkos aprašo patvirtinimo“ patvirtintu administracinių vienetų ir gyvenamųjų vietovių teritorijų ribų nustatymo ar keitimo planų rengimo tvarkos aprašu bei kitais teisės aktais. |
| **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles*.*** Sprendimo projekto [antikorupcinis vertinimas pridedamas.](ARC02s08p.docx) |
| **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**  Planas rengiamas Savivaldybės biudžeto lėšomis. |
| **8. Projekto autorius ar autorių grupė.** Ramunė Vytartienė, Architektūros ir urbanistikos skyriaus teritorijų planavimo specialistė. |
| **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.** Vietos gyventojų apklausos, Šilutės seniūnijos gyvenamųjų vietovių teritorijų ribų nustatymo (keitimo), ARC. |
| **10. Kiti, autorių nuomone, reikalingi pagrindimai ir paaiškinimai.** Nėra  |
| Architektūros ir urbanistikos skyriaus Teritorijų planavimo specialistė Ramunė Vytartienė |

Teisės akto projekto administracinės naštos poveikis asmenims, verslui – minimalus.

|  |
| --- |
| Viktoras Bičkauskas |
| 2019-09-05 |